_mgerb

LATVIJAS REPUBLIKA

**SABIEDRĪBA AR IEROBEŽOTU ATBILDĪBU**

**“LIEPĀJAS TRAMVAJS”**

|  |
| --- |
| Reģ.nr.42103005911, Rīgas ielā 54a, Liepājā, LV -3401, tālr.: 6 3424536, fakss: 63424546, e-pasts: ltramvajs@ltramvajs.lv |

11.04.2017.

**Atklāta konkursa „Tramvaja līnijas un piegulošās teritorijas kompleksa pārbūve, Liepājā" Nr. LT 2017/2**

**skaidrojumi un grozījumi Nr.3**

|  |  |  |
| --- | --- | --- |
| 1. | **Jautājums 1:**  Saskaņā ar konkursa nolikuma 3.12.punkta (Pretendenta pieredze) un 3.14.3.punkta (Tiltu būvdarbu vadītāja pieredze) nosacījumiem tiek prasīta pieredze "tilta izbūves vai pārbūves būvdarbos".  Lūdzam precizēt, vai par konkursa nolikuma 3.12. un 3.14.3.punktu prasībām atbilstošiem tiks uzskatīti arī ceļu pārvadu, viaduktu un estakāžu izbūves vai pārbūves būvdarbi?  Papildus norādām, ka atbilstoši 2009.gada 22.decembra Ministru kabineta noteikumu Nr.l620 "Noteikumi par būvju klasifikāciju" pielikumam "Būvju klasifikācija" vienotā grupā ar kodu "2141" un nosaukumu "Tilti un estakādes" ietilpst tilti, ceļu pārvadi, viadukti un estakādes. | **Grozījums 1**  Ņemot vērā, ka ir pamatoti nolikuma 3.12.un 3.14.3.punktos izvirzītajām prasībām uzrādīt pieredzes objektus, kas funkcionāli un konstruktīvi atbilst tilta objektam[[1]](#footnote-1) un ievērojot Ministru kabineta 2009.gada 22.decembra noteikumos Nr.1620 “Noteikumi par būvju klasifikāciju” doto būvju klasifikāciju[[2]](#footnote-2), Komisija precizē nolikuma 3.12.un 3.14.3.punktos noteiktās kvalifikācijas prasības:  **Izsakot nolikuma 3.12.punktu šādā** redakcijā   * 1. Pretendents izbūvējis vai pārbūvējis un normatīvajos aktos noteiktajā kārtībā nodevis ekspluatācijā vismaz vienu tiltu (viadukta vai ceļu pārvada) infrastruktūras būvobjektu, kur:      1. tilta (viadukta vai ceļu pārvada) izbūves vai pārbūves būvdarbu vērtība bez PVN ir vismaz EUR 1 000 000 (*viens miljons euro*);      2. izbūvētā vai pārbūvētā tilta (viadukta vai ceļu pārvada) garums ir vismaz 80 m, AADT vismaz 10 000, brauktuves plātnes vai laiduma konstrukcijas betonēšanas darbi veikti vismaz 300m3 apjomā, tilta hidroizolācijas būvdarbi veikti vismaz 500m2 platībā;      3. būvdarbi ir pilnībā pabeigti un objekts nodots ekspluatācijā iepriekšējo 5 (*piecu*) gadu laikā*\**.   **Izsakot nolikuma 3.14.3.punktu šādā redakcijā:**  3.14.3. Tiltu būvdarbu vadītāju, kura profesionālajai kvalifikācijai un pieredzei jāatbilst šādām prasībām:  3.14.3.1. vadījis tilta (viadukta vai ceļu pārvada) izbūves vai pārbūves būvdarbus vismaz vienā objektā, kur:   * + - * tilta (viadukta vai ceļu pārvada) izbūves vai pārbūves būvdarbu vērtība bez PVN ir vismaz EUR 1 000 000 (*viens miljons euro*);       * izbūvētā vai pārbūvētā tilta (viadukta vai ceļu pārvada) garums ir vismaz 80 m, AADT vismaz 10 000, brauktuves plātnes vai laiduma konstrukcijas betonēšanas darbi veikti vismaz 300m3 apjomā, tilta hidroizolācijas būvdarbi veikti vismaz 500m2 platībā;       * būvdarbi ir pilnībā pabeigti un objekts nodots ekspluatācijā iepriekšējo 5 (*piecu*) gadu laikā*\**.   3.14.3.2. būvdarbu vadītājam ir spēkā esošs būvprakses sertifikāts tiltu būvdarbu vadīšanā vai līdzvērtīgs nepieciešamo kvalifikāciju apliecinošs dokuments. |
| 2. | **Jautājums 2**  Nolikuma Projekta sadaļā "SC" nav pievienots paskaidrojošais raksts. Lūdzam Pasūtītāju norādīt, kur ir pieejams paskaidrojuma raksts projekta sadaļai "SC". | **Skaidrojums 1**  Paskaidrojošais raksts, 15.03.2017. publicējot iepirkuma nolikumu, ir pievienots. Skatīt nolikuma 10.pielikuma SC daļu. |
| 3. | **Jautājums 3**  Lūdzam Pasūtītāju norādīt sliežu 60R1 un 62R1 tērauda cietību. | **Skaidrojums 2**  Sliežu tērauda cietība norādīta 15.03.2017. publicētā nolikuma 11.pielikumā.  *Sliežu klase un tērauda marka ir norādīta Sliežu ceļu daļas (SC) skaidrojoša apraksta sadaļā "2.5.Prasības sliedēm".*  *Taisnajos sliežu ceļu posmos un līknēs ar R≥200m, tiek paredzēts sliežu tips 60R1 ar tērauda apzīmējumu R260 (nerūdīts tērauds) atbilstoši LVS EN 14811+A1:2010 (E).*  *Sliežu ceļu līknēs ar rādiusu mazāku par 200m iekšējai sliedei lietojamas rievsliedes 62R1 ar tērauda apzīmējumu R340GHT (rūdīts tērauds), bet ārējai sliedei lietojamas rievsliedes 60R1 ar tērauda apzīmējumu R260 (nerūdīts tērauds). Rūdītās sliedes 62R1 lietojamas arī tramvaju pieturvietās.* |
| 4. | **Jautājums 4**  Pēc Projekta paredzēts sliedēm uz tilta kompensācijas salaidums, bet iepirkuma dokumentācijā nav parādīta tā konstrukcija. Lūdzam Pasūtītāju norādīt kāda konstrukcija paredzēta kompensācijas salaidumam. | **Skaidrojums 3**  Skaidrojums par tilta kompensācijas salaidumu sniegts nolikuma 11.pielikumā.  *Sliežu kompensatori ir katra ražotāja konkrēts izstrādājums, ar konkrētiem izmēriem un konstrukciju.*  *Sliežu ceļa kompensatoriem ir jānodrošina tilta deformācijas šuves maksimālos pārvietojumus 0-80mm. Deformācijas šuves pārvietojumi ir norādīti būvprojekta Būvkonstrukciju daļas (BK) rasējumā BK-19 "Deformācijas šuvju konstrukcija virs gala balstiem."*  *Izvēloties sliežu ceļu deformācijas šuves to konstrukcijai būtu jāspēj kompensēt tilta pārvietojumus vismaz 100mm.* |
| 5. | **Jautājums 5**  Iepirkuma dokumentācijā nav norādīts sliežu stiprināšanas mezgla risinājums pie tilta dzelzbetona konstrukcijām.  Rasējuma lapā SC8 mezgls "M2" neatbilst tipveida šķērsgriezumam "5" un mezglam "B" rasējuma lapā BK-003.  Lūdzam Pasūtītāju precizēt un skaidrot augstāk minēto pielietojamo mezglu risinājumus. | **Skaidrojums 4**  Skaidrojums par sliežu stiprināšanas mezgla risinājumu pie tilta dzelzbetona konstrukcijām.sniegts nolikuma 11.pielikumā.  *Sliežu ceļa izbūves detaļas tilta zonā tika izstrādātas būvprojekta Būvkonstrukciju daļā, un Sliežu ceļu daļas rasējumā SC-8 "Tipveida šķērsprofili" norādīts principiāls tipveida šķērsprofils "5". Precīzs sliežu izbūves risinājums uzrādīts būvkonstrukciju daļas rasējuma lapā BK-3 "Šķērsgriezumi vidējā laidumā", "Mezglā- B". Mezgls "M2" rasējumā SC-8 "Tipveida šķērsprofili" attiecas uz sliežu stiprināšanu uz dzelzsbetona gropjplātnēm.* |
| 6. | **Skaidrojums 5**  Komisija informē, ka 2017.gada 31.martā stājās spēkā Ministru kabineta 2017.gada 28.marta noteikumi Nr.168 „Īslaicīgu profesionālo pakalpojumu sniegšanas kārtība Latvijas Republikā reglamentētā profesijā”[[3]](#footnote-3) (turpmāk – MK noteikumi Nr.168)[[4]](#footnote-4).  Ievērojot MK noteikumu Nr.168 regulējumu, attiecībā uz būvdarbu vadītāju, kurš sniedz īslaicīgus profesionālos pakalpojumus, veicama kvalifikācijas atbilstības pārbaude, iesniedzot atzīšanas institūcijai deklarāciju par īslaicīgu pakalpojumu sniegšanu, *saņemot atzīšanas institūcijas izsniegtu atļauju īslaicīgu profesionālo pakalpojumu sniegšanai*  Attiecīgi gadījumā, ja pretendents piesaista būvspeciālistus, kam nav pastāvīgās prakses tiesības Latvijas Republikā, tam būs pienākums iesniegt Pasūtītājam atzīšanas institūcijas izsniegto atļauju par īslaicīgo pakalpojumu sniegšanu (vai arī atteikumu izsniegt atļauju), tiklīdz speciālists to saņems[[5]](#footnote-5) . | |
| 7. | **Skaidrojums 6**  Komisija informē, ka pēc iepirkuma procedūras pabeigšanas, slēdzot iepirkuma līgumu ar pretendentu, kam atklātā konkursa rezultātā tiks piešķirtas līguma slēgšanas tiesības, nolikuma 5.pielikuma “Līgumprojekts” 9.10., 17.1.un 17.2.punktos ietvertie nosacījumi un atsauces tiks precizēti atbilstoši Sabiedrisko pakalpojumu sniedzēju iepirkumu likuma, kas stājās spēkā 2017.gada 1.aprīlī, redakcijai[[6]](#footnote-6). | |
| 8. | **Grozījums 2**  Pagarināt piedāvājumu iesniegšanas termiņu līdz **2017.gada 10.maijam** plkst.11:00, attiecīgi izdarot grozījumus nolikuma 1.7.1.punktā un 1.10.9.punktā. | |

1. Ministru kabineta 2014.gada 19.augusta noteikumi Nr.500 “Vispārīgie būvnoteikumi”, spēkā no 2014.gada 1.oktobra, 1.pielikuma 2.tabula 2.punkts, skatīt: <https://likumi.lv/doc.php?id=269069>. [↑](#footnote-ref-1)
2. Ministru kabineta 2009.gada 22.decembra noteikumi Nr.1620 “Noteikumi par būvju klasifikāciju” pielikums, kods 214101, skatīt: <https://likumi.lv/doc.php?id=202919>. [↑](#footnote-ref-2)
3. Ar MK noteikumu Nr.168 spēkā stāšanos spēku zaudēja Ministru kabineta 2009.gada 28.jūlija noteikumi Nr.818 „Noteikumi par īslaicīgu profesionālo pakalpojumu sniegšanu Latvijas Republikā reglamentētā profesijā”; [↑](#footnote-ref-3)
4. Ministru kabineta 2017.gada 28.marta noteikumi Nr.168 “Īslaicīgu profesionālo pakalpojumu sniegšanas kārtība Latvijas Republikā reglamentētā profesijā”, spēkā no 2017.gada 31.marta, skatīt: <https://likumi.lv/ta/id/289727>; [↑](#footnote-ref-4)
5. Minētā kārtība par īslaicīgo pakalpojumu sniegšanu attiecas uz personām, kuru mītnes valsts ir Eiropas Savienības dalībvalsts vai Eiropas Brīvās tirdzniecības asociācijas dalībvalsts un kuru sniegto pakalpojumu izcelsmes valsts ir Eiropas Savienības dalībvalsts vai Eiropas Brīvās tirdzniecības asociācijas dalībvalsts (proti, Islande, Lihtenšteina, Norvēģija un Šveice). Tomēr personām no citām valstīm ir jāveic pilnā kvalifikācijas atzīšana, piemērojot vispārējo profesionālās kvalifikācijas atzīšanas sistēmu (arī gadījumos, ja šīs personas Latvijā profesionālos pakalpojumus sniegs īslaicīgi); [↑](#footnote-ref-5)
6. 2017.gada 2.februāra likums “Sabiedrisko pakalpojumu snidzēju iepirkumu likums”, spēkā no 2017.gada 1.aprīļa, skatīt: <https://likumi.lv/doc.php?id=288730>. [↑](#footnote-ref-6)